als_Latn dik_Latn sag_Latn
Asport- Lamtumirë Lukas. Presidenti i Interit Masimo Morati ka përshëndetur përfundimisht trekuartistin e San Paolo: “ Për të tilla shifra është e pamundur ta marrim- ka shpjeguar presidenti zikaltër duke folur për ‘Sky Sport- nuk kam asnjë keqardhje në këtë drejtim”.
Në lidhje me talentin brazilian Interi ishte në garë me Manchester Junaitid, por ajo që ka sjellë dështimin e operacionit që kishte avcancuar ndjeshëm ka qënë si zakonisht Paris Saint Germain: oferta e cmundur e francezëve prej 45 milionë eurosh. Morati është shumë i qetë. Kjo sepse e di shumë mirë që ka bërë gjithcka ka qënë e mundur për të sjellë te Interi talentin e madh të futbollit brazilian që po luan në Londër 2012 me Selecaon ku kërkon medaljen e artë. Puna e madhe e drejtorit teknik Marko Branka, që ka qënë në kontakt të vazhdueshëm me menaxherët dhe këshilltarët e lojtarit, dhe misionet e panumërta në Amerikën e Jugut ndërkohë nuk kanë shërbyer për asgjë. I vetmi ngushëllim? Lukas nuk do të shkoj as te Manchester Junaitid, rivalja më e fortë në garën për mesfushorin në këto muajt e fundit. Paris Saint Germain ka goditur përsëri. Edhe këtë herë me shifra të cmendura.
Mëngjesin e sotëm kanë mbërritur fjalët e para nga mediat franceze dhe braziliane: Lukas në Brazil për 45 milionë euro. Mohimet e menaxherit të lojtarit, Vagner Ribeiro, kishin larguar cdo zhurmë të krijuar. Por fjalët e Masimo Moratit duket se kanë shërbyer si një konfirmim në këtë drejtim: “ Përballë një propozimi të tillë ka pak për tu bërë, ne nuk mund të garojmë- ka pranuar presidenti- sepse bëhet fjalë për shumë para. Është një vlerësim jashtë normave të merkatos, dhe përballë një situate krize më duket cmenduri kjo shifër”, përfundon Morati.
You must be logged in to post a comment Login
als_Latn als_Latn als_Latn eng_Latn